ପୁରୀ ଶ୍ରୀମନ୍ଦିର ଚତୁଃପାର୍ଶ୍ବରୁ ଉଚ୍ଛେଦ ଲୋକଙ୍କ ପାଇଁ ଘୋଷଣା ହେଲା ସ୍ବତନ୍ତ୍ର ପ୍ୟାକେଜ୍ - Prameya News7\nପୁରୀ ଶ୍ରୀମନ୍ଦିର ଚତୁଃପାର୍ଶ୍ବରୁ ଉଚ୍ଛେଦ ଲୋକଙ୍କ ପାଇଁ ଘୋଷଣା ହେଲା ସ୍ବତନ୍ତ୍ର ପ୍ୟାକେଜ୍\nପୁରୀ ୨।୯ଃ ପୁରୀ ଶ୍ରୀମନ୍ଦିର ସୁରକ୍ଷା ଜୋନ୍ ପାଇଁ ଘୋଷଣା ହୋଇଛି ପ୍ୟାକେଜ୍ । ସ୍ବତନ୍ତ୍ର ଥଇଥାନ ପ୍ୟାକେଜ୍ ଘୋଷଣା କରିଛନ୍ତି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ । କ୍ଷତି ମଠ ଓ ଦେବାଦେବୀ ପୀଠର ସଂରକ୍ଷଣ କରାଯିବ । ମଠଗୁଡିକର ଆର୍ଥିକ ଉନ୍ନତି ପାଇଁ ଦୋକାନ ଘର ଦିଆଯିବ । ସ୍ବତନ୍ତ୍ର ଥଇଥାନ ଓ ପୁର୍ନବାସ ନୀତି ଅନୁଯାୟୀ ମିଳିବ କ୍ଷତିପୂରଣ । କ୍ଷତିଗ୍ରସ୍ତ ସମସ୍ତ ପରିବାରକୁ କ୍ଷତିପୂରଣ ମିଳିବ । ୩ଟି ଇଚ୍ଛାଧିନରୁ ଗୋଟିଏକୁ ବାଛିବେ ବିସ୍ଥାପିତ ପରିବାର ।\n୧.ଏକକାଳୀନ ୩୦ ଲକ୍ଷ ନେଇପାରିବେ ।\n୨.୫୨୦ ବର୍ଗଫୁଟ ପରିମିତ ଘର ନେଇପାରିବେ । ଶ୍ରୀମନ୍ଦିରଠାରୁ ୧.୫ କିମି ଅଞ୍ଚଳ ମଧ୍ୟରେ ମିଳିବ ଘର ।\n୩. ୪୦x୨୫ ଫୁଟର ଜାଗା ନେଇପାରିବେ । ଶ୍ରୀମନ୍ଦିରଠାରୁ ୨ କିମି ଅଞ୍ଚଳ ମଧ୍ୟରେ ମିଳିବ ଜାଗା ।\nଜାଗା ବା ଘର ପାଇବା ଯାଏଁ ମିଳିବ ମାସିକ ୧୦ହଜାର ଟଙ୍କା ଘରଭଡା ।\nଦୋକାନ ଗୃହ ଅଧିଗ୍ରହଣ ପାଇଁ ସହାୟତା ଘୋଷଣା । କ୍ଷତି ଦୋକାନ ଗୃହ ପାଇଁ ୨ ପ୍ରକାର ସହାୟତା ଘୋଷଣା । ଦୁି ପ୍ରକାର ସହାୟତାରୁ କ୍ଷତିଗ୍ରସ୍ତଙ୍କୁ ଗୋଟିଏ ବାଛିବାକୁ ହେବ ।\n୧.କ୍ଷତି ଦୋକାନ ଗୃହ ପାଇଁ ନେଇପାରିବେ ମାସିକ ଭଡା ।\n୨. ଜିଲ୍ଲାପାଳଙ୍କ ସହାୟତାରେ ନିମ୍ରିତ ଦୋକାନ ଘର ନେଇପାରିବେ ।\n୩.ଅସ୍ଥାୟୀ କ୍ଷୁଦ୍ର ବ୍ୟବସାୟୀଙ୍କୁ ମିଳିବ ଏକକାଳୀନ ୩୦ ହଜାର ।\nକ୍ଷତିଗ୍ରସ୍ତ ଲଜ୍ ମାଲିକଙ୍କୁ ମିଳିବ ସହାୟତା । ୩୦୦୦ ବର୍ଗଫୁଟ୍ ଅଧିକ ଅଞ୍ଚଳର ଲଜ୍ ପାଇଁ ମିଳିବ ୧୦ଲକ୍ଷ । ୩୦୦୦ ବର୍ଗଫୁଟ୍ କମ୍ ଅଞ୍ଚଳର ଲଜ୍ ପାଇଁ ମିଳିବ ୫ଲକ୍ଷ ।ଏହାସହ ୧୮ମାସ ଯାଏଁ ମିଳିବ ବର୍ଗଫୁଟ ପିଛା ୨୫ଟଙ୍କା ।\nପୁରୀରେ ଶ୍ରୀମନ୍ଦିରଠାରୁ ୭୫ ମିଟର ପର୍ଯ୍ୟନ୍ତ ଉଚ୍ଛେଦ ପ୍ରକ୍ରିୟା ଆରମ୍ଭ ହୋଇଛି । ଶ୍ରୀମନ୍ଦିର ଚାରିପଟ ସୌନ୍ଦର୍ଯ୍ୟକରଣ ଓ ଶ୍ରୀକ୍ଷେତ୍ରର ନବକଳେବର ପାଇଁ ପୁରା ଦମରେ ଲାଗିପଡିଛି ପୁରୀ ଜିଲ୍ଲା ପ୍ରଶାସନ । କ୍ୟାବିନେଟ୍ ନିଷ୍ପତ୍ତି ଅନୁସାରେ ମେଘନାଦ ପାଚେରୀର ଚାରିପାଖରେ ୭୫ମିଟର ପରିଧି ମଧ୍ୟରେ ଥିବା ସମସ୍ତ ନିର୍ମାଣ ଭାଙ୍ଗିବାକୁ ପ୍ରଶାସନ ନିଷ୍ପତ୍ତି ନେଇଥିବାବେଳେ ଉଚ୍ଛେଦ ପ୍ରକ୍ରିୟା ମଧ୍ୟ ଆରମ୍ଭ ହୋଇସାରିଛି । ତେବେ ବିନା ଥଇଥାନରେ ପ୍ରଶାସନର ଏଭଳି ପଦକ୍ଷେପକୁ ବିରୋଧ କରିଥିଲେ ସ୍ଥାନୀୟ ବାସିନ୍ଦା ଓ ବ୍ୟବସାୟୀ । ଉଚ୍ଛେଦ କରାଯାଉଥିବା ମଠ ଓ ଦୋକାନୀମାନଙ୍କୁ ଥଇଥାନ କରାଯିବ ବୋଲି କହିଥିଲେ ଜିଲ୍ଲାପାଳ ।
